170 riigis oma õlut turustav Hollandi
õlletootja Heineken teatas poolaasta kasumi 30 protsendisest langusest, vahendab
Bloomberg.
Kasumi kukkumise taga oli Euroopa Komisjoni poolt kartellikokkuleppe eest tehtud trahv.
Kui aaasta tagasi teenis esimesel poolaastal Heineken 433 mln eurot, siis sekord vaid 302 mln eurot.Õlletootja käive kasvas 6,8 protsenti, 6,1 mld euroni.
Heinken pole nõus Euroopa Komisjoni poolt tehtud 219 mln eur suuruse trahviga, mille juured ulatuvad Hollandis toimunud hinnakokkulepetesse aastatel 1996 kuni 1999. Ettevõte jätkab protestimist.
Ettevõte teatas, et käibekasv aeglustub teisel poolaastal Põhju-Euroopas valitsenud märgade ilmade tõttu. Heineken Light Premium ei jõua USAs sel aastal tasuvuspunktini.
240 mln eurose erakorralise kuluta oleks ettevõte kasum kasvanud 35
protsenti, 548 mln euroni. Sellel baasil ootas näiteks WsestLB analüütik Ben
Maitland kasumiks 497 mln eurot.